યાત્રાધામ અંબાજીથી દર્શન કરી ગાંધીનગર બાવળા પાસે આવેલા આમજા ગામના ચાર યુવકો રવિવારે બે બાઇક પર પરત ઘરે જવા નીકળ્યા હતા. ત્યારે પાલનપુરના ગોળા પાસે અગમ્ય કારણોસર એક બાઇક સ્લીપ થઇ જતા ઇશ્વરજી મહોબ્બતજી ઠાકોર તેમજ અજીતકુમાર બળદેવજી ઠાકોર નીચે પટકાતા તેમને ગંભીર ઇજાઓ થઇ હતી. જેમને 108 દ્વારા પાલનપુર સિવિલમાં સારવાર અર્થે લવાયા હતા. જેમાંથી એકની હાલત વધુ ગંભીર હોવાથી ખાનગી હોસ્પિટલમાં ખસેડવાની તજવીજ હાથ ધરાઇ હતી.